Diari Oficial de la Generalitat Valenciana


Sumari del DOGV 4170, del 17-01-2002 (2002/4)

ORDRE de 17 de desembre de 2001, de la Conselleria d'Agricultura, Pesca i Alimentació, per la qual es modifica l'import global màxim d'una línia de subvenció inclosa en l'Ordre de 3 d'abril de 2001, sobre finançament de determinades subvencions gestionades per la Direcció General d'Innovació Agrària i Ramaderia per a l'exercici 2001.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4170

Data del DOGV
:   17-01-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/4


Data del document
:   17-12-2001

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * sacrifici d'animals
    * sector agrari
    * ajuda a l'agricultura
    * malaltia animal
    * ramat
    * suport econòmic

ORDRE de 17 de desembre de 2001, de la Conselleria d'Agricultura, Pesca i Alimentació, per la qual es modifica l'import global màxim d'una línia de subvenció inclosa en l'Ordre de 3 d'abril de 2001, sobre finançament de determinades subvencions gestionades per la Direcció General d'Innovació Agrària i Ramaderia per a l'exercici 2001. [2002/4]
  
En l'Ordre de 3 d'abril de 2001 (DOGV núm. 3.982, de 19 d'abril) es publicaven les línies pressupostàries i els imports globals màxims de determinades subvencions gestionades per la Direcció General d'Innovació Agrària i Ramaderia, entre elles la corresponent a la línia T0178.000, ?Eradicació de malalties limitadores del comerç?, per un import global de 947.534.124 de pessetes.
  
Amb la declaració oficial de l'existència d'un fogar de pesta porcina clàssica al territori de la Comunitat Valenciana, esdevingut als mesos de juliol i agost, i el consegüent sacrifici obligatori dels animals afectats, d'acord amb allò que s'estableix en el Decret de 4 de febrer de 1955, pel qual s'aprova el Reglament d'epizoòties (BOE de 25 de març de 1955), l'Ordre de 4 de novembre de 1997 (BOE de 6 de novembre de 1997), per la qual es modifica l'annex de l'Ordre de 14 de maig de 1997 (BOE de 23 de maig de 1997), la consellera d'Agricultura, Pesca i Alimentació va resoldre, amb data 2 de novembre de 2001, la modificació de l'Ordre de 3 d'abril de 2001, mitjançant la inclusió, en el conjunt d'ajudes ramaderes finançades a càrrec de la línia T0178.000 €Eradicació de malalties limitantes de comerç?, de l'Ordre de 4 de novembre de 1997, del Ministeri d'Agricultura, Pesca i Alimentació, incrementant en 609.251.920 pessetes l'import global màxim corresponent a la línia esmentada, fins a una xifra total d'8.573.786.210 pessetes.
  
Atés que hi ha crèdit pressupostari, i a proposta del director general d'Innovació Agrària i Ramaderia, en l'exercici de les funcions que tinc atribuïdes,
  
ORDENE
  
Article únic
  
S'incrementa en 595.407.168 PTA. (1.900.467,82 euros) l'import global màxim de la línia d'ajudes T0178.000, pel que fa a l'Ordre de 4 de novembre de 1997, del Ministeri d'Agricultura, Pesca i Alimentació, que modifica l'annex de l'Ordre de 14 de maig de 1997, per la qual s'actualitzen barems d'indemnització per sacrifici d'animals afectats de pesta porcina clàssica pertanyents a races precoces i els seus encreuaments, recollides en l'Ordre de 3 d'abril de 2001, sobre finançament de determinades subvencions gestionades per la Direcció General d'Innovació Agrària i Ramaderia. L'import global màxim d'aquesta línia quedarà de la manera següent:
  
Línia T0178.000:
  
Ordre de 4 de novembre de 1997, del Ministeri d'Agricultura, Pesca i Alimentació, per la qual es modifica l'annex de l'Ordre de 14 de maig de 1997, per la qual s'actualitzen barems d'indemnització per sacrifici d'animals afectats de pesta porcina clàssica pertanyents a races precoces i els seus encreuaments.
  
Import global màxim: 6.701.465.783 PTA (7.595.861,15 euros).
  
Aportació Generalitat Valenciana: 50%
  
Aportació Ministeri d'Agricultura, Pesca i Alimentació: 50%
  
DISPOSICIÓ FINAL
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 17 de desembre de 2001
  
La consellera d'Agricultura, Pesca i Alimentació